Hei ja tervetuloa Sanan Helmiä -ohjelmaan. Nimeni on Miisu Piipari, -
ja tänään käsittelemme aihetta Minun omani seuraavat minua.
Tutkitaan Johanneksen evankeliumin luvun 10 jaetta neljä.
Oletko ikinä miettinyt tässä jakeessa sitä, miksi Jeesusta pitäisi seurata?
Lampaat seurasivat Jeesusta ja tunsivat Hänen äänensä.
Jeesus on ensinnäkin Pelastajamme, Jumalan Poika, joka tuli maailmaan -
ja antoi elämänsä vuoksemme, joten on viisasta tehdä niin kuin Hän teki.
Lapsetkin matkivat vanhempiaan, joten meidän on hyvä matkia Jeesusta.
Jumalan persoonan yksi puoli on viisaus. Tutkitaan sitä vähäsen.
Miksi tämä viisaus on asia, jota meidän tulee tavoitella?
Jesaja 11, jae 2 puhuu Jumalan persoonien eri puolista.
Heprean viisaudeksi käännetty sana tarkoittaa taidokasta ihmistä, -
viisautta sodassa, viisautta hallinnossa, älykkyyttä, -
viisautta ja varovaisuutta uskonnollisissa asioissa.
Lisäksi viisaudesta sanotaan näin Amplified Classic -käännöksessä.
Tässä oli paljon hyviä puolia, joita viisaus sisältää.
Varmaan jokainen huomaa jonkin asian, joka häneltä puuttuu.
Jeesuksen yksi ominaisuus on siis viisaus, joka ohjaa meitä eteenpäin.
Se sisältää rauhan, huomaavaisuuden, myötätunnon ja rehellisyyden.
Kaikkien näiden kautta Jumala ohjaa meitä.
Hän tekee sen harkitsevalla viisaudella ja älykkyydellä.
Eli Jeesuksen tie on täynnä hyviä hedelmiä ja elämää, -
ja Hän johdattaa meitä viisaudellaan.
Tässä on jo syitä seurata Jeesusta, jos haluamme näitä ominaisuuksia.
2. Korinttolaiskirjeessä sanotaan, että muutumme Hänen kaltaisikseen.
Me haluamme todella saada Jeesukselta näitä asioita.
Jumala siis kasvattaa meitä, mutta suostummeko kasvatettaviksi?
Suostummeko seuraamaan Häntä ja olemaan Hänen johdossaan?
Annan yhden hyvän syyn. Psalmi 111, jae 10 sanoo: -
Kaikki Jumalan ominaisuudet, Herran Henki, viisaus, -
ymmärryksen, neuvon, voiman, tiedon ja Herran pelon henki -
jo itsessään kertovat meille, mitä hyötyä Jeesuksen seuraamisesta on, -
mutta yksi niistä on todella tärkeä. Se on tämä Herran pelon henki.
Se nousee näiden yläpuolelle. Ilman sitä voimme olla välinpitämättömiä -
näitä muita asioita kohtaan. Kun meillä on kunnioitus Herraa kohtaan, -
me automaattisesti pysähdymme Jumalan eteen kuuntelemaan Häntä.
Jos tiedämme, että jokin on Jumalan mielestä väärin, emme syöksy siihen.
Sen takia vanhempien olisikin hyvä rukoilla lapsilleen Herran pelkoa.
Se suojelee ja varjelee heitä monelta ongelmalta.
Ja varsinkin koska Hän on Isä Jumala, joka kasvattaa lapsiaan, -
kasvatus tapahtuu Hänen rakkautensa kautta. Herran pelko ei siis ole lyövää.
Emme voi pelleillä Jumalan kanssa. Hän on pyhä Jumala, -
mutta Hän kasvattaa lapsiaan rakkauden ja lujien rajojen kautta.
Jeesus näyttää meille suunnan ja elämämme tahdin, sen, -
missä vauhdissa kuljemme elämässä eteenpäin Jumalan tahtomia tekoja.
Se tuo meille paljon uutta elämää ja hyvää satoa.
Koska Jeesus on tie, totuus ja elämä, kuten Joh. 14:6 sanoo, -
Hän osaa neuvoa meille parhaan suunnan ja rytmin.
Me saamme todella silloin elämästämme paljon hyvää satoa, -
ja se tulee näkymään myös muille.
Jeesusta on hyvä seurata myös turvallisuuden takia.
Jumalan perässä kulkeminen on meille turvallista. Hän haluaa meille hyvää.
On rauhoittavaa tietää, että Jeesus tietää, mihin meidän tulee kulkea -
eri elämäntilanteissa, silloinkin, kun olemme eksyksissä -
emmekä tiedä, mitä pitäisi tehdä. Psalmi 91:2 sanoo näin: -
Ja myös 1. Pietarin kirje, luku 5, jae 7 sanoo: -
Jeesuksen kanssa on siis turvallista matkata.
No, entä huolenpito? Psalmi 23, jae 1 sanoo: -
Jumala todistaa kerta toisensa jälkeen haluavansa pitää meistä huolta.
Meidän tulee kuitenkin olla johdettavissa.
Onko Hän paimenesi? Suostutko kulkemaan sinne, minne Hän haluaa?
Se on meille myös kaikkein turvallisin reitti -
ja reitti, jossa Jeesus voi pitää meistä huolta.
Se on kuin kieltäisin lapsiani juoksemasta punaisia päin, -
sillä auto voi ajaa heidän päälleen, -
mutta jos he päättävät, etteivät tottele äitinsä käskyä -
eikä äiti saa huolehtia, voi tapahtua todella ikäviä asioita.
Hän lupaa, että Hänen paimenuutensa alla meiltä ei puutu mitään.
Meillä ei ehkä ole kaikkea, mitä haluaisimme, -
mutta meiltä ei puutu mitään, mitä tarvitsemme.
Kaikki tämä tapahtuu kuuliaisuudessa ja Jumalan äänen kuuntelemisessa.
Se huolenpito näkyy myös silloin, kun emme jaksa, pysty -
emmekä osaa totella Jumalaa. Hän tulee rakastavana Jumalana, -
kaappaa meidät kainaloonsa ja vie meitä oikeaan suuntaan.
Meidän tulisi seurata Jeesusta myös siksi, että se on todistus Kristuksesta.
Aiemmissa jaksoissa kerroin, miten se näkyy, että Jeesus on kanssamme.
Todistus Kristuksesta on joskus ihmisille sanoittakin todella voimakas.
Kun elämämme, asenteemme ja päätöksemme muuttuvat ja se, -
miten olemme ja elämme, muuttuu, se on todella voimakas todistus -
tässä maailmassa varsinkin, kun aika pimenee koko ajan.
En tiedä, oletko tullut ajatelleeksi, mutta kun kuljet Jeesuksen kanssa -
ja teet, mitä Hän pyytää, vapautat jatkuvasti elämää ympärillesi, -
sitä Jumalan antamaa yltäkylläistä elämää siihen ilmapiiriin.
Vapautta, rakkautta, rauhaa ja sisäistä lepoa, -
joita kannat, vapautuu kaikkialle, missä kuljet.
Onko joku joskus tullut yhtäkkiä sanomaan sinulle: -
"Mikä sinussa on? Sinussa on jotain ihmeellistä."
Silloin voit kertoa, kuka sen ihmeellisen asian on sinulle antanut.
Seuraamme Jeesusta myös siksi, että Hän tuli näyttämään meille Isän.
Me opimme tuntemaan Isää Jumalaa ja myös Pyhää Henkeä, aamen.
Ihan ennen kaikkea opit tuntemaan, miten Jumala rakastaa sinua.
Ehkä olet miettinyt sitä. Jumala kertoo itsestään Raamatussa sinua varten.
Hän kertoo, miten Hän rakastaa sinua ja millainen Jumala Hän on.
Hän haluaa myös kuulla puhettasi. Hän haluaa suhteen kanssasi.
Opit tuntemaan Jumalaa sitä enemmän, -
mitä enemmän suostut kulkemaan Jeesuksen kanssa.
Tässä on ihana raamatunkohta, Johannes 14, jae 21.
Tiesitkö, että se tapahtuu juuri sitä kautta?
Jos minulla on ihana ystävyyssuhde Jeesuksen kanssa -
ja saan kokea hyviä asioita Hänen kanssaan, saan kokea, -
että Hän kääntää minut pois synnistä -
ja vuodattaa minuun rauhaa, hyvää oloa ja turvallisuutta, -
haluan tehdä, mitä Hän pyytää, -
jotta Hänen todistuksensa ja rakkautensa minussa etenisi -
ja näkyisi yhä voimakkaammin ja voimakkaammin joka paikkaan.
Eli uskalla kulkea yhdessä Jeesuksen kanssa, niin voit olla ihan varma, -
että se on viisas päätös. Ole siunattu, aamen.
Kiitos, että katsoit äskeisen Sanan helmiä -jakson.
Tiesitkö, että Jumala haluaa auttaa meitä ja pitää meistä huolta, -
nostaa, rohkaista, kannustaa ja viedä eteenpäin?
Tämä sama asia on myös minun sydämelläni, ja varmasti myös sinun.
Jos haluat olla tekemässä tätä työtä, tue meitä ennen kaikkea rukoilemalla -
ja myös antamalla taloudellista tukea, jotta voimme tehdä lisää näitä jaksoja.
Voit kohdistaa taloudellisen tukesi soittamalla tukipuhelinnumeroon -
tai antamalla tukesi pankkitilille.
Muistathan käyttää viitettä, jotta tukesi kohdistuu tähän sarjaan.
Siellä on myös muita vaihtoehtoja, joista voit valita.
Haluan kiittää sinua tuestasi ja rukouksistasi.
Tehdään tätä työtä yhdessä Jumalamme kanssa. Aamen.
Tekstitys: Anni Lähteenmäki